Det tætteste på ulovlig tildækning af ansigtet på Nørrebro denne regnvåde og fugtige formiddag, er en kvinde, som cykler iført regnslag og solbriller.

Der er heller ikke let af finde nogen, der kender kvinder, som bærer niqab eller burka i dag, hvor loven, som forbyder tildækning, træder i kraft.

I en bland-selv-slikbutik på et hjørne på Frederikssundsvej kan den unge pige bag disken, efter at have tænkt sig grundigt om, huske, at der for tre uger siden, kom to kvinder, som bar niqab.